**«Кыргыз Республикасынын Саламаттык сактоо министрлигине караштуу Милдеттүү медициналык камсыздандыруу фондунун 2021-жылга бюджетинин аткарылышы жөнүндө отчетту бекитүү тууралуу»**

**Кыргыз Республикасынын Мыйзамынын долбооруна**

**НЕГИЗДЕМЕ-МААЛЫМ КАТ**

1. **Максаты жана милдети**

Бул мыйзам долбоорунун максаты жана милдети Кыргыз Республикасынын Өкмөтүнө караштуу Милдеттүү медициналык камсыздандыруу фондунун 2021-жылга бюджетинин аткарылышы жөнүндө отчетту Кыргыз Республикасынын Мыйзамы менен бекитүү болуп саналат.

Кыргыз Республикасынын Бюджеттик кодексинин 69-беренесинин 1-пунктунун «г» пунктчасына ылайык, Кыргыз Республикасынын Жогорку Кеңеши бюджеттик укуктук мамилелерди жөнгө салуу чөйрөсүндө Социалдык фонддун жана Милдеттүү медициналык камсыздандыруу фондунун бюджетинин аткарылышына аудит жөнүндө Эсептөө палатасынын отчетунун жыйынтыктарын эске алуу менен отчеттук жылга Социалдык фонддун жана Милдеттүү медициналык камсыздандыруу фондунун бюджетинин аткарылышы жөнүндө отчетту бекитүү тууралуу мыйзамдарды кабыл алат.

**2. Баяндоочу бөлүк**

Кыргыз Республикасынын Өкмөтүнө караштуу Милдеттүү медициналык камсыздандыруу фондунун бюджетинин негизги параметрлерин төмөнкүлөр түздү: кирешелер боюнча 19 474,7 млн. сомду түздү, божомолдоо боюнча 19 747,1 млн. сом болгон, ал эми чыгашалар 18 983,1 млн. сомду түздү, божомолдоо боюнча 19 747,1 млн. сом болгон.

Республикалык бюджеттен келип түшкөн, мамлекеттик камсыздандыруу үчүн арналган сумма 14 820,2 млн. сомду түздү, божомол боюнча 14 842,0 млн. сом (99,9%).

Социалдык фонд тарабынан Кыргыз Республикасынын Өкмөтүнө караштуу Милдеттүү медициналык камсыздандыруу фондунун бюджетине «Кыргыз Республикасынын Саламаттык сактоо министрлигине караштуу Милдеттүү медициналык камсыздандыруу фондунун 2021-жылга бюджети жана 2022-2023-жылдарга божомолу жөнүндө» Кыргыз Республикасынын Мыйзамы менен белгиленген 2 742,1 млн. сом берилди.

**3. Ченемдик укуктук актынын долбоорун иштеп чыгуу учурунда колдонулуп жаткан ченемдик укуктук базага талдоо жүргүзүү, коомдук мамилелердин ушул чөйрөсүндө колдонулуп жаткан мыйзамдарга мониторинг жана баалоо жүргүзүү боюнча маалымат**

Бул Мыйзам долбоорун кабыл алуу Кыргыз Республикасынын бюджеттик укуктук мамилелер чөйрөсүндөгү ченемдик укуктук актыларына тиешелүү өзгөртүүлөрдү киргизүү зарылчылыгына алып келбейт.

**4. Мүмкүн болуучу социалдык, экономикалык, укуктук, укук коргоочулук, гендердик, экологиялык, коррупциялык кесепеттердин божомолдору**

Бул мыйзам долбоорун кабыл алуу социалдык, экономикалык, укуктук, укук коргоочулук, гендердик, экологиялык, коррупциялык терс кесепеттерге алып келбейт.

**5. Коомдук талкуунун жыйынтыктары жөнүндө маалымат** «

Бул мыйзам долбоору **«**Кыргыз Республикасынын ченемдик укуктук актылары жөнүндө**»** Кыргыз Республикасынын Мыйзамынын 22-беренесине ылайык 2022-жылдын \_\_\_\_\_\_\_\_\_\_\_ Кыргыз Республикасынын Министрлер Кабинетинин расмий сайтына жайгаштырылган жана Кыргыз Республикасынын Өкмөтүнүн 2020-жылдын 17-августундагы № 277-р токтомуна ылайык долбоор коомдук талкуулоо жол-жобосунан өтүү үчүн 2022-жылдын \_\_\_\_\_\_\_\_\_\_\_ Ченемдик укуктук актылардын долбоорлорун коомдук талкуулоонун бирдиктүү порталына (http://koomtalkuu.gov.kg) жарыяланды.

Коомдук талкуунун жыйынтыгы боюнча сунуштар жана сын-пикирлер түшкөн жок.

**6. Ченемдик укуктук актынын мыйзамдарга шайкеш келишине талдоо жүргүзүү**

Улуттук жана эл аралык мыйзамдардын ченемдерин талдоонун жыйынтыгы боюнча мыйзам долбоорунун ченемдери башка ченемдик укуктук актыларга жана эл аралык мыйзамдардын актыларына карама-каршы келбейт деген жыйынтыкка келдик.

Мыйзам долбоору ишкердик ишти жөнгө салууга багытталбагандыгын эске алуу менен, жөнгө салуучу таасирди талдоо талап кылынбайт.

Мындан тышкары, бул мыйзам долбоору жергиликтүү жамааттардын жана жергиликтүү өз алдынча башкаруу органдарынын кызыкчылыктарын козгобойт.

**7. Каржылоо зарылдыгы жөнүндө маалымат**

Ушул Мыйзам долбоорун кабыл алуу республикалык бюджеттен кошумча финансылык чыгымдарга алып келбейт.

**Министр А.С. Бейшеналиев**